

 Republika Hrvatska

 Općinski sud u Vinkovcima

 Trg bana Josipa Šokčevića 17

 32100 Vinkovci

Broj: 41 Su-135/2021-6.

Vinkovci, 19. kolovoza 2021.

POZIV ZA DOSTAVU PONUDE

PREDMET NABAVE:

NABAVA SLUŽBENOG OSOBNOG VOZILA

PUTEM FINANCIJSKOG LEASINGA

EVIDENCIJSKI BROJ NABAVE: 8/2021.

JEDNOSTAVNA NABAVA

SADRŽAJ

1. OPĆI PODACI ………………………………………………………………..3
2. PODACI O PREDMETU NABAVE…………………………………………… 3-4
3. PODACI O PONUDI ………………………………………………………….… 4-8
4. OSTALE ODREDBE …………………………………………………….…………8
5. PRILOZI POZIVA ………………………………………………….………………..9
6. OBRAZAC PONUDBENOG LISTA ……………….………………………9
7. TROŠKOVNIK………………............................(ZASEBAN DOKUMENT)
8. TEHNIČKA SPECIFIKACIJA VOZILA ………..(ZASEBAN DOKUMENT)
9. Obrazac 1 ………………………………………..(ZASEBAN DOKUMENT)
10. Obrazac 2 ………………………………………..(ZASEBAN DOKUMENT)
11. OPĆI PODACI
12. Naziv i sjedište naručitelja: Općinski sud u Vinkovcima

 Trg bana Josipa Šokčevića 17

 32100 Vinkovci

1. OIB: 77561654785
2. Broj telefona: 032 341 111
3. Broj telefaksa: 032 332 318
4. Internetska adresa: <https://sudovi.hr/hr/osvk>
5. Osoba zadužena za kontakt:

Ljiljana Kovač, ravnateljica sudske uprave

Telefon: 032 341 154

e-mail: ljiljana.kovac@osvk.pravosudje.hr

1. Evidencijski broj nabave: 8/2021.
2. Ne postoje gospodarski subjekti s kojima je naručitelj u sukobu interesa u smislu Glave III. Opća pravila, Poglavlja 8. Sukob interesa, Zakona o javnoj nabavi (Narodne novine broj: 120/16).
3. Vrsta postupka nabave:

Jednostavna nabava s ciljem sklapanja ugovora o nabavi robe (leasinga).

1. Procijenjena vrijednost predmeta nabave:

120.000,00 kuna (bez poreza na dodanu vrijednost)

1. Vrsta ugovora o nabavi:

Ugovor o nabavi robe (leasing)

1. PODACI O PREDMETU NABAVE
2. Opis predmeta nabave:

Nabava osobnog vozila putem financijskog leasinga na razdoblje od 60 mjeseci (5 godina) sukladno tehničkim specifikacijama i ostalim traženim uvjetima naznačenima u ovom pozivu za dostavu ponude. Vozilo može biti novo ili najviše do jedne godine starosti.

1. Količina predmeta nabave

1 (jedno) vozilo

1. Tehnička specifikacija predmeta nabave:

Tehnička specifikacija predmeta nabave nalazi se u Prilogu III ovog poziva (obrazac "Tehnička specifikacija vozila"). Kako bi se ponuda smatrala valjanom ponuđeno vozilo mora zadovoljiti sve traženo iz obrazaca "Tehnička specifikacija vozila". Ponuditelj je obvezan dostaviti u ponudi ispunjeni obrazac "Tehnička specifikacija vozila" na način da upiše u odgovarajuća polja proizvođača, ponuđenu marku i tip vozila ili tvorničku oznaku, te ispuni stupac u odgovarajućim kolonama sa DA ili NE, odnosno točnim podatkom.

1. Mjesto i rok isporuke:

Odabrani ponuditelj se obvezuje isporučiti vozilo u roku 120 dana od obostranog potpisa ugovora.

Uredna isporuka predmeta nabave potvrđuje se zapisnikom o primopredaji, ovjerenim od strane predstavnika naručitelja i odabranog ponuditelja.

Mjesto isporuke vozila:

Vinkovci

1. Jamstveni rok na isporučeno vozilo

Najmanje 60 mjeseci ili 100 000 kilometara od isporuke vozila .

1. PODACI O PONUDI
2. Sadržaj i način izrade ponude:

Ponuda mora sadržavati:

1. popunjen, potpisan i ovjeren obrazac Ponudbenog lista (Prilog I)
2. popunjen, potpisan i ovjeren Troškovnik (Prilog II)
3. popunjenu, potpisanu i ovjerenu tablicu Tehnička specifikacija vozila (Prilog III)
4. katalog, prospekt, fotografiju ili slično.
5. izjavu ovlaštene osobe za zastupanje gospodarskog subjekta o nekažnjavanju i ispunjavanju poreznih obveza temeljem članka 251. i članka 265. Zakona o javnoj nabavi (Narodne novine broj: 120/2016) (Obrazac 1 – Prilog IV i Obrazac 2 – Prilog V)

Traženi dokumenti dostavljaju se u izvorniku ili preslici.

Ponuda se piše neizbrisivom tintom ili na računalu i dostavlja u papirnatom obliku. Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

1. Način dostave ponude:

Ponuditelj dostavlja ponudu u pisanom obliku, u zatvorenoj omotnici na adresu naručitelja Općinski sud u Vinkovcima, Trg bana Josipa Šokčevića 17, 32100 Vinkovci.

Na omotnici ponude mora biti naznačeno:

**OPĆINSKI SUD U VINKOVCIMA**

**Trg bana Josipa Šokčevića 17**

**32100 Vinkovci**

**ZA POSTUPAK JEDNOSTAVNE NABAVE SLUŽBENOG**

**OSOBNOG VOZILA PUTEM FINANCIJSKOG LEASINGA**

**Evidencijski broj nabave: 8/2021.**

**"NE OTVARAJ"**

Na omotnici ponude uz naprijed navedeno mora biti naznačen naziv i adresa ponuditelja.

Ponude se dostavljaju neposredno na navedenu adresu naručitelja svaki radni dan od 8,00 do 15,00 sati ili preporučenom poštanskom pošiljkom na adresu naručitelja.

Ponuditelj određuje način dostave ponude i sam snosi rizik eventualnog gubitka, odnosno nepravovremene dostave ponude.

**Bez obzira na način dostave, krajnji rok za dostavu ponuda na naprijed navedenu adresu naručitelja je 27. kolovoza 2021. do 14,00 sati.**

Ponuda dostavljena nakon isteka roka za dostavu ponuda ne upisuje se u upisnik o zaprimanju ponuda, ali se evidentira kod naručitelja kao zakašnjela ponuda, obilježava se kao zakašnjela te neotvorena vraća pošiljatelju bez odgode.

Otvaranje ponuda nije javno.

Rok za donošenje odluke o odabiru ili odluke o poništenju postupka nabave je 20 dana od dana isteka roka za dostavu ponuda.

Odluku o odabiru najpovoljnije ponude ili odluku o poništenju naručitelj će bez odgode dostaviti svakom ponuditelju na dokaziv način.

Naručitelj objavom odluke o odabiru najpovoljnije ponude na svojoj internetskog stranici stječe uvjete za sklapanje ugovora o nabavi.

1. Cijena ponude:

Ponuditelj izražava cijenu ponude u kunama.

Cijena ponude piše se brojkama.

Ukupni iznos 60 mjesečnih rata za vozilo s uračunatim PDV-om čini 59 mjesečnih leasing rata + otkupna vrijednost objekta leasinga pri redovnom isteku ugovora koja će u otplatnom planu biti evidentirana kao 60-ta mjesečna otplatna rata. Iznos otkupne rate mora biti isti kao mjesečne leasing rate.

U cijenu moraju biti uračunati svi troškovi (uključujući sva davanja do registracije vozila, svu traženu opremu i poseban porez na motorna vozila) i popusti.

Cijena ponude bez PDV-a mora sadržavati sve posredne i neposredne troškove i sva davanja:

* nabavnu cijenu vozila sa svim davanjima do registracije vozila;
* svu traženu opremu iz obrasca "Tehnička specifikacija vozila";
* eventualne troškove obrade financijskog leasinga i sve ostale troškove vezane za to.

Cijena leasing obroka zajedno s kamatama je nepromjenjiva za cijelo vrijeme trajanja leasinga i ne smije prelaziti mjesečni iznos od 2.500,00 kuna (PDV uključen u iznos).

1. Kriterij za odabir ponude je ekonomski najpovoljnija ponuda.

Kriterij za odabir ekonomski najpovoljnije ponude i njihov relativni značaj:

|  |  |
| --- | --- |
| KRITERIJ  | BROJ BODOVA  |
| Cijena ponude  | 80  |
| Rok isporuke:  | 10 |
| Jamstveni rok:  | 10 |
| Maksimalan broj bodova:  | 100  |

1. Cijena ponude (maksimalno 80 bodova)

Naručitelj kao jedan od kriterija određuje cijenu ponude

Maksimalan broj bodova koji ponuditelj može ostvariti u okviru ovog kriterija je 80 bodova.

Ponuditelj čija je cijena ponude najniža ostvarit će maksimalan broj bodova. Bodovna vrijednost ponuda drugih ponuditelja će se određivati korištenjem sljedeće formule:

Broj bodova=najniža cijena ponude / cijena ponude x 80

Vrijednost se zaokružuje na dvije decimale.

1. Rok isporuke (maksimalno 10 bodova)

Naručitelj kao drugi kriterij određuje rok isporuke.

Maksimalan broj bodova koji ponuditelj može ostvariti u okviru ovog kriterija je 10 bodova.

Maksimalan dopušten rok za isporuku vozila je 60 dana.

Ponuda u kojoj je iskazan najkraći rok isporuke dobiva maksimalan broj bodova.

Ovisno o tom najkraćem roku isporuke ostale ponude će dobiti manji broj bodova, sukladno sljedećoj formuli:

Broj bodova=najkraći rok isporuke / rok isporuke x 10

Vrijednost se zaokružuje na dvije decimale.

1. Jamstveni rok (maksimalno 10 godina)

Naručitelj kao treći kriterij određuje jamstveni rok.

Maksimalan broj bodova koji ponuditelj može ostvariti u okviru ovog kriterija je 10 bodova.

Ponuda u kojoj je iskazan najduži jamstveni rok dobiva maksimalan broj bodova.

Ovisno o najdužem jamstvenom roku (bez ograničenja kilometara) ostale ponude će dobiti manji broj bodova, sukladno sljedećoj formuli:

Broj bodova=najduži jamstveni rok / jamstveni rok x 10

Vrijednost se zaokružuje na dvije decimale.

Ponuđeni iznosi zadanih podkriterija se zbrajaju, najpovoljnija ponuda će biti ponuda s najvećim iznosom ekonomske vrijednosti koja se izračunava po slijedećoj formuli:

EVP= a + b + c, pri čemu je EVP – ekonomska vrijednost ponude.

Ako su dvije ili više valjanih ponuda jednako rangirane prema kriteriju za odabir ponuda, naručitelj će odabrati ponudu koja je zaprimljena ranije.

1. Rok valjanosti ponude:

Rok valjanosti ponude ne može biti kraći od 60 dana od dana isteka roka za dostavu ponuda.

Ako istekne rok valjanosti ponude, naručitelj će tražiti od ponuditelja produljenje roka valjanosti ponude. U tu svrhu ponuditelju se daje primjereni rok.

1. OSTALE ODREDBE
2. Rok, način i uvjeti plaćanja:

Predujam isključen.

Naručitelj će plaćati račune u mjesečnim obrocima na temelju ispostavljenih računa odabranog ponuditelja, sukladno ugovorenom razdoblju trajanja financijskog leasinga za vozilo.

Naručitelj će račune plaćati u kunama u roku od 30 dana od dana zaprimanja računa doznakom na poslovni račun odabranog ponuditelja.

Odabrani ponuditelj može umjesto računa izdati e-račun jer je naručitelj, sukladno Zakonu o elektroničkom izdavanju računa u javnoj nabavi (Narodne novine broj: 94/18) od 1. prosinca 2018. obvezan zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.

1. Preuzimanje poziva

Poziv se može preuzeti na Internetskoj stranici Općinskog suda u Vinkovcima koja glasi: <https://sudovi.hr/hr/osvk>

1. Drugi potrebni podaci:

Naručitelj će nakon pregleda i ocjena ponuda obavijestiti sve ponuditelje koja ponuda je odabrana. Na postupak provedbe nabave kao i na odabir najpovoljnijeg ponuditelja žalba nije dopuštena. Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

Ponuditelj će snositi sve troškove sudjelovanja u postupku nabave.

 Općinski sud u Vinkovcima

Povjerenstvo za pripremu i

 provedbu postupka jednostavne nabave

1. PRILOZI POZIVA
2. OBRAZAC PONUDBENOG LISTA
3. Naziv i sjedište naručitelja: Općinski sud u Vinkovcima, Trg bana Josipa Šokčevića 17, 32100 Vinkovci

|  |  |
| --- | --- |
| Naziv i sjedište ponuditelja: |  |
| Adresa ponuditelja: |  |
| OIB ponuditelja ili nacionalni identifikacijski broj prema zemlji sjedišta gospodarskog subjekta:  |  |
| IBAN ponuditelja:  |  |
| Je li ponuditelj u sustavu poreza na dodanu vrijednost (zaokružiti)  |  DA NE  |
| Adresa za dostavu pošte ponuditelju:  |  |
| Adresa elektroničke pošte ponuditelja:  |  |
| Kontakt osoba ponuditelja:  |  |
| Broj telefona ponuditelja:  |  |
| Broj telefaksa ponuditelja:  |  |

1. Predmet nabave: Nabava službenog osobnog vozila-putem financijskog leasinga, evidencijski broj nabave: 8/2021.
2. Cijena vozila (bez PDV-a): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Cijena vozila (sa PDV-om):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Opcija ponude \_\_\_\_\_\_\_\_\_\_\_\_\_\_\_\_\_\_\_\_\_\_\_\_ dana od dana otvaranja ponude.

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ 2021.

 POTPIS I PEČAT PONUDITELJA: